
PATVIRTINTA
Joniškio rajono savivaldybės tarybos 
2020 m. rugpjūčio 27 d. sprendimu Nr. T-166

JONIŠKIO RAJONO SAVIVALDYBĖS BŪSTŲ NUOMOS IŠ FIZINIŲ AR JURIDINIŲ ASMENŲ IR JŲ SUBNUOMOS ASMENIMS IR ŠEIMOMS, TURINTIEMS TEISĘ Į SOCIALINIO BŪSTO NUOMĄ, EKONOMINIS IR SOCIALINIS PAGRINDIMAS

I SKYRIUS
BENDROJI DALIS

1.	Joniškio rajono savivaldybės būstų nuomos iš fizinių ar juridinių asmenų ir jų subnuomos asmenims ir šeimoms, turintiems teisę į socialinio būsto nuomą, ekonominis ir socialinis pagrindimas (toliau – Ekonominis ir socialinis pagrindimas) parengtas vadovaujantis šiais teisės aktais:
1.1.	Lietuvos Respublikos vietos savivaldos įstatymu;
1.2.	Lietuvos Respublikos paramos būstui įsigyti ar išsinuomoti įstatymu;
1.3.	Lietuvos Respublikos viešųjų pirkimų įstatymu;
1.4.	Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“.

II SKYRIUS
PROBLEMOS IŠKĖLIMAS

2.	Lietuvos Respublikos paramos būstui įsigyti ar išsinuomoti įstatymo 14 straipsnio 4 dalyje įtvirtinta nuostata, kad socialinio būsto fondo plėtra vykdoma statant naujus arba rekonstruojant  ir pritaikant būsto paskirčiai esamus pastatus, perkant ar kitokiu būdu įsigyjant gyvenamuosius namus, jų dalis, butus, ne trumpesniam kaip 5 metų laikotarpiui išsinuomojant fiziniams ar juridiniams asmenims priklausančius būstus.  
3. 2020 m. sausio 1 d. duomenimis Joniškio rajono savivaldybėje turinčių teisę į socialinio būsto nuomą sąrašuose įrašyti 136 asmenys (šeimos):

	Šeimų ir asmenų, turinčių teisę į socialinį būstą, sąrašai
	Asmenų (šeimų) skaičius
	Sąrašo dalis proc.
	Šeimos narių skaičius

	1. Jaunų šeimų 
	18
	13,24
	39

	2. Šeimų, auginančių tris ar daugiau vaikų ir (ar) vaikų, kuriems nustatyta nuolatinė globa 
	8
	5,88
	37

	3. Likusių be tėvų globos asmenų ir jų šeimų
	1
	0,74
	1

	4. Neįgaliųjų, asmenų, sergančių lėtinių ligų sunkiomis formomis,  ir šeimų, kuriose yra tokių asmenų
	31
	22,80
	34

	5. Bendrasis 
	73
	53,67
	88

	6. Socialinio būsto nuomininkų, turinčių teisę į būsto sąlygų pagerinimą 
	5
	3,67
	18

	Iš viso
	136
	100
	217



Didžiausia dalis asmenų, laukiančių socialinio būsto (žr. lentelę), įrašyti į bendrąjį sąrašą ‒ 53,67 proc., 22,80 proc. įrašyti į neįgaliųjų, asmenų, sergančių lėtinių ligų sunkiomis formomis, ir šeimų, kuriose yra tokių asmenų, sąrašą. Laukiančių eilėje socialinio būsto šeimų sudėtis: vienas gyvenantis asmuo – 68 proc., dviejų asmenų šeima – 13 proc., trijų asmenų šeima – 11 proc., keturių ir daugiau asmenų šeimos – 8 proc. Asmenys, laukiantys socialinio būsto, dažniausiai pageidauja nuomotis būstą su patogumais arba su daliniais patogumais Joniškyje.
4. Atsižvelgus į 3 punkte pateiktą informaciją ir Lietuvos Respublikos paramos būstui įsigyti ar išsinuomoti įstatyme nustatytą socialinio būsto naudingojo ploto normatyvą bei asmenų ir šeimų pageidavimus dėl norimo nuomotis socialinio būsto, dėl socialinio būsto fondo plėtros tikslinga nuomotis:
4.1. vieno kambario gyvenamąsias patalpas su patogumais arba daliniais patogumais iki 40 kv. m. naudingojo ploto;
4.2. dviejų kambarių gyvenamąsias patalpas su patogumais arba daliniais patogumais iki 60 kv. m. naudingojo ploto.

III SKYRIUS
TIKSLAS, KURIO SIEKIAMA PRIIMANT SPRENDIMĄ DĖL BŪSTŲ NUOMOS

5.	Kad kuo daugiau asmenų ir šeimų būtų aprūpinta socialiniu būstu, reikia ne trumpesniam kaip 5 metų laikotarpiui išsinuomoti fiziniams ar juridiniams asmenims priklausančius būstus. 

IV SKYRIUS
BŪSTŲ NUOMOS BŪDAS

6.	Būstai iš fizinių ar juridinių asmenų ne trumpesniam kaip 5 metų laikotarpiui nuomojami skelbiamų derybų būdu vadovaujantis Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“. 
7. Būstų iš fizinių ar juridinių asmenų nuomos procedūras atlieka Joniškio rajono savivaldybės socialinio būsto fondo naudojimo komisija (toliau – Komisija), kurios sudėtį ir nuostatus tvirtina Joniškio rajono savivaldybės administracijos direktorius. 

V SKYRIUS
BŪSTO NUOMOS VERTINIMO KRITERIJAI

8. Komisija, priimdama sprendimą dėl fizinio ar juridinio asmens siūlomo išsinuomoti jam priklausančio būsto, turi vadovautis šiais kriterijais:
8.1. gyvenamosios patalpos turi būti neperleistos, neareštuotos, be įsiskolinimų, 10 dienų iki nuomos sutarties pasirašymo su savininku ar teisės aktų nustatyta tvarka įgaliotu asmeniu turi būti iškeldinti bei išdeklaruoti visi jose gyvenantys asmenys;
8.2. gyvenamosiose patalpose turi būti įrengta šildymo sistema;
8.3. turi būti įrengti visi esamų komunikacijų apskaitos prietaisai (karšto ir šalto vandens, elektros energijos);
8.4. siūlomos nuomoti patalpos turi būti tinkamos techninės būklės, tvarkingos, atitikti statybos bei specialiųjų normų (higienos, priešgaisrinės saugos ir kt.) reikalavimus:
8.4.1. santechnikos įranga (vamzdynas, vonia arba dušas, klozetas, plautuvė, praustuvas, vandens maišytuvai) turi būti be defektų, nesusidėvėję;
8.4.2. tvarkinga elektros instaliacija, jungtukai, šakutės lizdai, be defektų;
8.4.3. sienos, lubos bei grindys turi būti tvarkingos, neturi būti pelėsio;
8.4.4. durys, langai turi būti sandarūs, techniškai tvarkingi;
8.5. gyvenamųjų patalpų kadastro duomenų byla turi atitikti esamą padėtį, gyvenamosios patalpos įregistruotos Nekilnojamojo turto registre.
9. Būsto nuomos mokesčio dydis, kurio dalis finansuojama valstybės biudžeto lėšomis, ir kuris apskaičiuojamas vadovaujantis Valstybės biudžeto lėšų, skirtų būstų nuomai iš fizinių ar juridinių asmenų apmokėti, savivaldybių biudžetams paskirstymo, pervedimo, tikslinimo, naudojimo ir atsiskaitymo už jas tvarkos aprašu, patvirtintu Socialinės apsaugos ir darbo ministro 2019-12-11 įsakymu Nr. A1-759 „Dėl Valstybės biudžeto lėšų, skirtų būstų nuomai iš fizinių ar juridinių asmenų apmokėti, savivaldybių biudžetams paskirstymo, pervedimo, tikslinimo, naudojimo ir atsiskaitymo už jas tvarkos aprašo patvirtinimo“, nustatomas derybų būdu siekiant ekonomiškai naudingiausio rezultato.
10. Gyvenamosios patalpos vertinamos balais:

	Vertinimo kriterijai
	Ekonominio naudingumo įvertinimas balais

	Pasiūlyta (suderėta) kaina (C)
	80

	Techninis įvertinimas (T)
	20



11. Ekonominio naudingumo nustatymas.
Būsto nuomos ekonominis naudingumas įvertinamas pagal formulę:
S = C + T, kur:
S – ekonominio naudingumo įvertinimas;
C – kandidato pasiūlytos (suderėtos) būsto nuomos 1 kv. m kainos įvertinimas balų suma;
C = (Cmin / Cp) X; 
Cmin – kandidato mažiausia pasiūlyta (suderėta) buto (namo) nuomos 1 kv. m kaina eurais;
Cp – kandidato pasiūlyta (suderėta) buto (namo) nuomos 1 kv. m kaina eurais;
X – kainos įvertinimo maksimalus balas (X=80);
T – techninio įvertinimo balų suma;
T = ∑Ti
Ti – atskirų kriterijų balų suma;
Maksimalus balų skaičius – 100.

12. Techninis vertinimas:
	Eil.
Nr.
	Vertinimo kriterijų pavadinimas
	Ribos
(balais)
	Vertinimo balai
	Vertinimas (balais)

	1.
	Namo išorės sienų medžiaga
	0-1
	
	

	1.1.
	plytos 
	
	1
	

	1.2.
	kita 
	
	0
	

	2.
	Aukštas
	0-6
	
	

	2.1.
	1, 2, 3 aukštai
	
	6
	

	2.2.
	4 aukštas
	
	3
	

	2.3.
	5 aukštas
	
	0
	

	3.
	Būsto techninė būklė
	0-8
	
	

	3.1.
	tinkamos techninės būklės, tvarkingos, atitinka statybos bei specialiųjų normų (higienos, priešgaisrinės saugos ir kt.) reikalavimus
	
	8
	

	3.2.
	netinkamos techninės būklės, netvarkingos, neatitinka statybos bei specialiųjų normų (higienos, priešgaisrinės saugos ir kt.) reikalavimų
	
	0
	

	4.
	Gyvenamosios patalpos priklausiniai (rūsys, sandėlis ir pan.):
	0-5
	
	

	4.1
	su priklausiniais 
	
	5
	

	4.2
	be priklausinių
	
	0
	

	
	Balų suma:
	20
	
	



13. Balai už Ekonominio ir socialinio pagrindimo 11 punkte nurodytus vertinimo kriterijus skiriami Komisijai, apžiūrėjus siūlomą nuomoti būstą ir surašius Siūlomų nuomoti gyvenamųjų patalpų techninės būklės įvertinimo aktą (priedas).
__________________________________

Joniškio rajono savivaldybės būstų nuomos iš 
fizinių ar juridinių asmenų ir jų subnuomos asmenims
ir šeimoms, turintiems teisę į socialinio būsto nuomą,
ekonominio ir socialinio pagrindimo 
priedas

 (Siūlomų nuomoti gyvenamųjų patalpų techninės būklės įvertinimo akto forma)

SIŪLOMŲ NUOMOTI GYVENAMŲJŲ PATALPŲ TECHNINĖS BŪKLĖS ĮVERTINIMO AKTAS

Gyvenamųjų patalpų, priklausančių …………………............………………………….................................................................,
(vardas, pavardė arba juridinio asmens pavadinimas)
esančių ……………………………………………………...........……………………………...........,
(adresas)
kambarių skaičius ir naudingasis plotas kv. m.........................................................................., 
apskaitos prietaisai.....................................................................................................................,
kitos pastabos...............................................................................................................................
	Eil.
Nr.
	Vertinimo kriterijų pavadinimas
	Ribos
(balais)
	Vertinimo balai
	Vertinimas (balais)

	1.
	Namo išorės sienų medžiaga
	0-1
	
	

	1.1.
	plytos 
	
	1
	

	1.2.
	kita 
	
	0
	

	2.
	Aukštas
	0-6
	
	

	2.1.
	1, 2, 3 aukštai
	
	6
	

	2.2.
	4 aukštas
	
	3
	

	2.3.
	5 aukštas
	
	0
	

	3.
	Būsto techninė būklė
	0-8
	
	

	3.1.
	tinkamos techninės būklės, tvarkingos, atitinka statybos bei specialiųjų normų (higienos, priešgaisrinės saugos ir kt.) reikalavimus
	
	8
	

	3.2.
	netinkamos techninės būklės, netvarkingos, neatitinka statybos bei specialiųjų normų (higienos, priešgaisrinės saugos ir kt.) reikalavimų
	
	0
	

	4.
	Gyvenamosios patalpos priklausiniai (rūsys, sandėlis ir pan.):
	0-5
	
	

	4.1
	su priklausiniais 
	
	5
	

	4.2
	be priklausinių
	
	0
	

	
	Balų suma:
	20
	
	


Komisija:

________________                                  __________________________
(parašas)                                                           (vardas, pavardė)

________________                                  __________________________
(parašas)                                                          (vardas, pavardė)

________________                                 ___________________________
(parašas)                                                          (vardas, pavardė)

________________                                 ___________________________

___________________
